pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมท่าอากาศยานแจ้งงดการให้บริการชั่วคราว ณ ท่าอากาศยานนราธิวาส เนื่องจากสถานการณ์การแพร่ระบาดของโรคติดเชื้อไวรัส COVID-19 [กระทรวงคมนาคม]
วันอังคารที่ 31 มีนาคม 2563
กรมท่าอากาศยานแจ้งงดการให้บริการชั่วคราว ณ ท่าอากาศยานนราธิวาส เนื่องจากสถานการณ์การแพร่ระบาดของโรคติดเชื้อไวรัส COVID-19 [กระทรวงคมนาคม]
กรมท่าอากาศยานแจ้งงดการให้บริการชั่วคราว ณ ท่าอากาศยานนราธิวาส เนื่องจากสถานการณ์การแพร่ระบาดของโรคติดเชื้อไวรัส COVID-19
ฉบับที่ 295/2563
กรมท่าอากาศยานแจ้งงดการให้บริการชั่วคราว ณ ท่าอากาศยานนราธิวาส เนื่องจากสถานการณ์การแพร่ระบาดของโรคติดเชื้อไวรัส COVID-19
นายทวี เกศิสําอาง อธิบดีกรมท่าอากาศยาน กระทรวงคมนาคม กล่าวว่า กรมท่าอากาศยานงดให้บริการท่าอากาศยานนราธิวาส เนื่องจากขณะนี้มีการแพร่ระบาดของโรคติดเชื้อไวรัส COVID-19 หลายอําเภอในจังหวัดนราธิวาส และมีผู้ป่วยเพิ่มขึ้นอย่างรวดเร็ว ดังนั้น เพื่อยับยั้งการแพร่ระบาดไปสู่ประชาชนในวงกว้าง การควบคุมพื้นที่ที่มีปัจจัยเสี่ยงต่อการแพร่ระบาดของโรคฯ นายเอกรัฐ หลีเส็น ผู้ว่าราชการจังหวัดนราธิวาส ได้มีคําสั่งระงับการเดินทางเข้า – ออกจังหวัดนราธิวาสของบุคคลตามมาตรการเฝ้าระวัง ควบคุม ป้องกันการแพร่ระบาดอย่างเข้มข้นเพื่อลดโอกาสการแพร่ระบาดของโรคฯ ในสถานที่ต่าง ๆ ที่มีความเสี่ยงสูง
ทั้งนี้ เพื่อเป็นการปฏิบัติตามคําสั่งของจังหวัดนราธิวาส ท่าอากาศยานนราธิวาสจึงมีความจําเป็น ต้องงดการให้บริการ ตั้งแต่วันที่ 29 มีนาคม 2563 เป็นต้นไป จนกว่าสถานการณ์จะคลี่คลาย โดยท่าอากาศยานนราธิวาสได้ออกประกาศนักบิน (NOTAM) เพื่อแจ้งนักบินหยุดให้บริการ ณ ท่าอากาศยานนราธิวาสเป็นการชั่วคราว ส่งผลให้สายการบินต่าง ๆ ที่ให้บริการ ณ ท่าอากาศยานนราธิวาส ต้องงดให้บริการแก่ผู้โดยสารตามประกาศของจังหวัดดังกล่าว
สําหรับผู้โดยสารที่ได้สํารองบัตรโดยสารของสายการบินไว้ สามารถติดต่อขอคืนบัตรโดยสาร ค่าโดยสาร เปลี่ยนแปลงการเดินทาง เส้นทางบิน หรือสอบถามรายละเอียดดังนี้
สายการบินไทยแอร์เอเชีย www.airasia.com โทร. 0 7356 5112 (ติดต่อได้ถึงวันที่ 31 มีนาคม 2563)
สายการบินไทยสมายล์ https://member.Thai smileair.com/customerservice/refund Call Center โทร. 1181 หรือ 0 2118 8888 ตลอด 24 ชั่วโมง
ประชาสัมพันธ์ท่าอากาศยานนราธิวาส โทร. 0 7356 5061 - 5
สําหรับท่าอากาศยานอื่น ๆ ในสังกัดกรมท่าอากาศยานคงให้บริการตามปกติ หากมีการเปลี่ยนแปลง จะแจ้งให้ผู้ใช้บริการทราบทันที และขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-เพิ่มจำนวนผู้มีสิทธิรับเงินเยียวยาฯ และเกษตรกรที่ได้รับผลกระทบ
วันอาทิตย์ที่ 10 พฤษภาคม 2563
เพิ่มจํานวนผู้มีสิทธิรับเงินเยียวยาฯ และเกษตรกรที่ได้รับผลกระทบ
วันจันทร์ที่ 4 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายกลุ่มเป้าหมายตามมาตรการดูแลและเยียวยาผู้ได้รับผลกระทบจากการระบาดของโรคโควิด-19 ที่จะได้รับเงิน 5,000 บาท/เดือน ตั้งแต่เดือนเม.ย.-มิ.ย. 63 จากเดิม 14 ล้านคน เป็น 16 ล้านคน และเห็นชอบจ่ายเงินเยียวยาเพื่อบรรเทาความเดือดร้อนของเกษตรกรและครอบครัว รายละ 5,000 บาท/เดือน เป็นเวลา 3 เดือน ตั้งแต่เดือนพ.ค. - ก.ค. 63 โดยมีกลุ่มเป้าหมายเกษตรกรไม่เกิน 10 ล้านคน ประกอบด้วยกลุ่มที่ 1 เกษตรกรที่ขึ้นทะเบียนไว้กับกรมส่งเสริมการเกษตร กรมปศุสัตว์ กรมประมง และกลุ่มที่ 2 เกษตรกรที่อยู่ระหว่างการตรวจสอบข้อมูลการขึ้นทะเบียน ทั้งนี้ รัฐบาลยืนยันจะดูแลช่วยเหลือประชาชนให้ครอบคลุมทุกกลุ่ม เพื่อบรรเทาความเดือดร้อนให้ได้มากที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม นำคณะสื่อมวลชน เยี่ยมชม หจก.มาริลิน อินเตอร์ฟู้ดส์ ซึ่งได้รับสินเชื่อวงเงิน 3 ล้านบาท จากกองทุนเอสเอ็มอีตามแนวประชารัฐ
วันอังคารที่ 4 กรกฎาคม 2560
รองปลัดกระทรวงอุตสาหกรรม นําคณะสื่อมวลชน เยี่ยมชม หจก.มาริลิน อินเตอร์ฟู้ดส์ ซึ่งได้รับสินเชื่อวงเงิน 3 ล้านบาท จากกองทุนเอสเอ็มอีตามแนวประชารัฐ
รองปลัดกระทรวงอุตสาหกรรม นําคณะสื่อมวลชน เยี่ยมชม หจก.มาริลิน อินเตอร์ฟู้ดส์ ซึ่งได้รับสินเชื่อวงเงิน 3 ล้านบาท จากกองทุนเอสเอ็มอีตามแนวประชารัฐ
จ.มุกดาหาร วันที่ 4 กรกฎาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม นําคณะสื่อมวลชน เยี่ยมชม หจก.มาริลิน อินเตอร์ฟู้ดส์ ซึ่งได้รับสินเชื่อวงเงิน 3 ล้านบาท จากกองทุนเอสเอ็มอีตามแนวประชารัฐ เพื่อเพิ่มประสิทธิภาพ (Productivity )ด้วยการปรับเปลี่ยนเครื่องจักรสําหรับบรรจุหีบห่ออัตโนมัติ ที่สามารถลดเวลาและเพิ่มคุณภาพการผลิตตามมาตรฐานให้ไม่มีสิ่งแปลกปลอมเข้าไป 100% จากเดิมที่เคยใช้เครื่องจักรและคนงานในการบรรจุสินค้า ทําให้ช่วยขยายปริมาณการผลิตได้กว่าร้อยละ 30 รองรับตลาดลูกค้าที่เพิ่มขึ้น โดยมี นายรณรงค์ นครจินดา รองผู้ว่าราชการจังหวัดมุกดาหาร นายวสันต์ นิสัยมั่น อุตสาหกรรมจังหวัดมุกดาหาร ร่วมด้วย และมีนางสาวเมลิกา นามเดช ผู้บริหารรุ่นที่ 3 ที่สืบทอดกิจการผลิตและจําหน่ายเส้นก๋วยจั๊บเวียดนาม ขนมจีนอบแห้ง ใบเมี่ยง เส้นขนมจีน และข้าวเกรียบ ตรา "ไซง่อน" พร้อมพนักงานให้การต้อนรับและชิมผลิตภัณฑ์ ณ หจก.มาริลิน อินเตอร์ฟู้ดส์ ตั้งอยู่ใกล้สวนสาธารณะเฉลิมพระเกียรติมุกดาหาร อ.เมือง จ.มุกดาหาร
รัฐบาลไทย-ข่าวทำเนียบรัฐบาล-“บิ๊กอู๋” พร้อมเปิดศูนย์ที่นี่มีงานทำ (Job Ready Center) ปูพรม 11 ศูนย์ทั่วประเทศ 19 ก.ค. นี้
วันอังคารที่ 10 กรกฎาคม 2561
“บิ๊กอู๋” พร้อมเปิดศูนย์ที่นี่มีงานทํา (Job Ready Center) ปูพรม 11 ศูนย์ทั่วประเทศ 19 ก.ค. นี้
รมว.แรงงาน ประชุมเตรียมความพร้อมเปิดศูนย์ที่นี่มีงานทํา (Job Ready Center) มุ่งช่วยเหลือผู้จบปริญญาตรีให้มีงานทํา เป็นศูนย์ให้คําปรึกษา พัฒนาทักษะฝีมือ แนะแนวอาชีพ จับคู่ตําแหน่งงาน ดีเดย์ เปิดดําเนินการ 11 แห่งทั่วประเทศ 19 กรกฎาคมนี้
รมว.แรงงาน ประชุมเตรียมความพร้อมเปิดศูนย์ที่นี่มีงานทํา (Job Ready Center) มุ่งช่วยเหลือผู้จบปริญญาตรีให้มีงานทํา เป็นศูนย์ให้คําปรึกษา พัฒนาทักษะฝีมือ แนะแนวอาชีพ จับคู่ตําแหน่งงาน ดีเดย์ เปิดดําเนินการ 11 แห่งทั่วประเทศ 19 กรกฎาคมนี้ ตามแนวทาง“ประชารัฐ ร่วมใจ เพื่อคนไทยมีงานทํา”
วันนี้ (9 ก.ค.61) เวลา 11.30 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมเพื่อเตรียมการเปิดศูนย์ที่นี่มีงานทํา (Job Ready Center) ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมี นายจรินทร์ จักกะพาก ปลัดกระทรวงแรงงาน ผู้บริหารระดับสูงกระทรวงแรงงาน และ CEO ประจําศูนย์ ทั้ง 11 แห่ง ร่วมประชุมทางไกลผ่านระบบ Video Conference โดย พล.ต.อ.อดุลย์ฯกล่าวว่า กระทรวงแรงงานจะดําเนินการเปิดศูนย์ที่นี่มีงานทํา (Job Ready Center) พร้อมกันทั่วประเทศ จํานวน ๑๑ แห่ง ได้แก่ จังหวัดเชียงใหม่ พิษณุโลก พระนครศรีอยุธยา ปราจีนบุรี นครราชสีมา ขอนแก่น ชลบุรี ระยอง สุราษฎร์ธานี สงขลา และกรุงเทพมหานคร ในวันที่ 19กรกฎาคมนี้
พล.ต.อ.อดุลย์ฯ กล่าวต่อว่า ศูนย์ที่นี่มีงานทํา (Job Ready Center) จะให้บริการ อาทิ การวิเคราะห์ข้อมูลความต้องการแรงงานในพื้นที่ มีตําแหน่งงานว่างในพื้นที่สําหรับวุฒิปริญญาตรี บริการจับคู่ตําแหน่งงาน (Matching) ระหว่างผู้ที่กําลังหางานทํากับนายจ้างสถานประกอบการ ผ่าน Job fair, Mobile App, Line Jobs, Job Box เป็นต้น เพื่อให้คําปรึกษาแนะแนวอาชีพรายบุคคล ส่งต่อการบริการจัดหางานและฝึกอบรมเพิ่มทักษะ ติดตามการมีงานทํารายบุคคล ส่วนผู้ที่ต้องการฝึกทักษะเพิ่ม กรมพัฒนาฝีมือแรงงานจะบูรณาการกับสถานศึกษาเพื่อเพิ่มทักษะ (Up skill/Re-skill) แก่บัณฑิตที่แจ้งความประสงค์ฝึกอาชีพเพื่อให้ตรงกับความต้องการของสถานประกอบการ เพื่อให้สามารถมีงานทําประกอบอาชีพอิสระหรือรับงานไปทําที่บ้านได้ โดยศูนย์ที่นี่มีงานทํา (Job Ready Center) ทั้ง 11 แห่งจะเป็นการบูรณาการร่วมกันตามแนวทางประชารัฐเพื่อให้คนไทยมีงานทํา อาทิ คณะกรรมการร่วมภาคเอกชน 3 สถาบัน (กกร.) สถานประกอบการในจังหวัดจะส่งข้อมูลความต้องการทักษะ รวมทั้งจํานวนผู้ฝึกงานที่สถานประกอบการมีความประสงค์ ความร่วมมือของสถานศึกษาในการสํารวจข้อมูลผู้กําลังจะจบการศึกษา เพื่อส่งต่อข้อมูลการฝึกงานในสถานประกอบการ
ภายหลังการประชุม รมว.แรงงาน ได้ลงพื้นที่ตรวจเยี่ยมความพร้อมของศูนย์ฯ ณ ศูนย์ที่นี่มีงานทํา (Job Ready Center) อาคาร 3 ชั้น กระทรวงแรงงาน ถนนมิตรไมตรี เขตดินแดง กรุงเทพมหานคร ซึ่งในวันที่ 19 กรกฎาคม 2561 เวลา 09.00 น. จะมีการจัดพิธีเปิดศูนย์ที่นี่มีงานทํา (Job Ready Center) อย่างเป็นทางการ ณ ศูนย์บริการจัดหางานเพื่อคนไทย กระทรวงแรงงาน โดยมี พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธาน
------------------------------------
กลุ่มงานโฆษกและการข่าว/กองเผยแพร่และประชาสัมพันธ์/ณัฏฐภัทร์ ชื่นเอี่ยม – ข่าว/สมภพ ศีลบุตร – ภาพ/
9 กรกฎาคม 2561
รัฐบาลไทย-ข่าวทำเนียบรัฐบาล-ก.อุตฯ การันตี “เจลแอลกอฮอล์ล้างมือ” 2 รายแรกของไทย ได้มาตรฐานผลิตภัณฑ์ชุมชน (มผช.) สามารถฆ่าเชื้อไวรัสโควิด 19 ได้ 100% [กระทรวงอุตสาหกรรม]
วันศุกร์ที่ 3 กรกฎาคม 2563
ก.อุตฯ การันตี “เจลแอลกอฮอล์ล้างมือ” 2 รายแรกของไทย ได้มาตรฐานผลิตภัณฑ์ชุมชน (มผช.) สามารถฆ่าเชื้อไวรัสโควิด 19 ได้ 100% [กระทรวงอุตสาหกรรม]
ก.อุตฯ การันตี “เจลแอลกอฮอล์ล้างมือ” 2 รายแรกของไทย ได้มาตรฐานผลิตภัณฑ์ชุมชน (มผช.) สามารถฆ่าเชื้อไวรัสโควิด 19 ได้ 100%
กระทรวงอุตสาหกรรม การันตี “เจลแอลกอฮอล์ล้างมือ” สินค้าจากชุมชน สามารถฆ่าเชื้อไวรัสโควิด 19 ได้ 100% หลัง สมอ. ให้การรับรองคุณภาพสินค้าแก่ผู้ผลิตชุมชน 2 รายแรกของไทย ตามมาตรฐานผลิตภัณฑ์ชุมชน (มผช.) ที่ปรับแก้ไขใหม่ตามประกาศกระทรวงสาธารณสุข เมื่อเดือนมีนาคม 2563 ที่ผ่านมา ชวนประชาชนอุดหนุนสินค้าไทย รับวิถีปกติใหม่ (New normal)
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า ตามที่กระทรวงอุตสาหกรรม โดยสํานักงานมาตรฐานผลิตภัณฑ์อุตสาหกรรม หรือ สมอ. ได้แก้ไขมาตรฐานผลิตภัณฑ์ชุมชน มผช.907/2563 ผลิตภัณฑ์ทําความสะอาดมือ ซึ่งรวมถึงเจลแอลกอฮอล์ล้างมือ เพื่อให้สอดคล้องตามประกาศของกระทรวงสาธารณสุข โดยแก้ไขเกณฑ์กําหนดส่วนผสมของแอลกอฮอล์ต้องไม่น้อยกว่าร้อยละ70 เพื่อให้สามารถฆ่าเชื้อไวรัสโควิด 19 ได้ ซึ่งมีผลบังคับใช้ตั้งแต่วันที่ 31 มีนาคม 2563 นั้น เป็นที่น่ายินดีว่า มีผู้ผลิตชุมชน 2 รายแรกของไทย ได้รับการรับรองคุณภาพสินค้าตามมาตรฐานดังกล่าวจาก สมอ. แล้ว ได้แก่ ดีดีดี แอลกอฮอล์เจล ของนางสาวเรณู แก้วตา ผู้ผลิตชุมชนจังหวัดลําพูน ได้รับการรับรองเมื่อวันที่ 2 มิถุนายน 2563 และนางสาววรรณภัสสร สันติธรรมสุททิ์ ผู้ผลิตชุมชนจังหวัดชุมพร ได้รับการรับรองเมื่อวันที่ 15 มิถุนายน 2563 ที่ผ่านมา
“การได้รับการรับรองในครั้งนี้ เป็นเครื่องการันตีว่า สินค้ามีคุณภาพตามมาตรฐาน สามารถฆ่าเชื้อไวรัสโควิด 19 ได้ 100 % ซึ่งจะช่วยเพิ่มยอดขายและสร้างรายได้ที่เพิ่มขึ้น ทั้งนี้ เป็นหนึ่งในมาตรการและแนวทางการให้ความช่วยเหลือผู้ประกอบการของกระทรวงอุตสาหกรรม ตามนโยบายของรัฐมนตรีว่าการกระทรวงอุตสาหกรรม นายสุริยะ จึงรุ่งเรืองกิจ โดยเฉพาะผู้ประกอบการเอสเอ็มอีที่ได้รับผลกระทบ ให้สามารถพัฒนาสินค้าได้ตามมาตรฐาน สร้างความเข้มแข็งให้กับธุรกิจ ตลอดจนเพิ่มยอดขายสร้างรายได้ที่เพิ่มขึ้น และเพิ่มสภาพคล่องในการดําเนินธุรกิจภายใต้สถานการณ์โควิด 19" โฆษกฯ กล่าว
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า “แม้ว่าสถานการณ์โควิด 19 จะคลี่คลาย แต่ประชาชนก็ยังต้องป้องกันตนเอง ทั้งการสวมหน้ากากอนามัย การใช้เจลแอลกอฮอล์ล้างมือ และฉีดพ่นแอลกอฮอล์ฆ่าเชื้อ เพื่อให้ปลอดภัยจากเชื้อไวรัสดังกล่าว เจลแอลกอฮอล์ล้างมือจึงเป็นอีกหนึ่งสินค้าที่จําเป็นสําหรับประชาชนที่ต้องใช้ในชีวิตประจําวันตามวิถีปกติใหม่ หรือ New normal จึงขอฝากถึงประชาชนให้อุดหนุนสินค้าของไทย โดยเฉพาะสินค้าจากผู้ผลิตชุมชน และผู้ประกอบการเอสเอ็มอี ที่ได้มาตรฐาน ผ่านการรับรองจากหน่วยงานที่น่าเชื่อถือ เพื่อสร้างงานและสร้างรายได้สู่ชุมชน และที่สําคัญเพื่อความปลอดภัยและป้องกันการแพร่ระบาดของเชื้อไวรัสโควิด 19 สําหรับผู้ผลิตชุมชน และผู้ประกอบการเอสเอ็มอี สามารถนํามาตรฐาน มผช.907/2563 ไปเป็นแนวทางในการผลิตเจลแอลกอฮอล์ล้างมือ ที่ได้มาตรฐาน โดยขอให้ท่านยื่นจดแจ้งกับกระทรวงสาธารณสุขตามกฎหมายก่อน หลังจากนั้นให้มายื่นขอการรับรองที่ สมอ. หรือสํานักงานอุตสาหกรรมจังหวัดทั่วประเทศ โดยไม่เสียค่าใช้จ่ายใดๆ ทั้งสิ้น ทั้งนี้ สามารถศึกษาข้อมูลเพิ่มเติมได้ที่ www.tisi.go.th หรือสอบถามได้ที่หมายเลขโทรศัพท์ 0 2202 3345-46 กองบริหารมาตรฐานผลิตภัณฑ์ชุมชน สมอ.”
รัฐบาลไทย-ข่าวทำเนียบรัฐบาล-ก.อุตฯ เตือนผู้ผลิตชิ้นส่วนยานยนต์เร่งปรับตัวรับเทรนด์รถยนต์ไฟฟ้า
วันอังคารที่ 12 ธันวาคม 2560
ก.อุตฯ เตือนผู้ผลิตชิ้นส่วนยานยนต์เร่งปรับตัวรับเทรนด์รถยนต์ไฟฟ้า
ปลัดกระทรวงอุตสาหกรรม เปิดเผยถึงการเปลี่ยนแปลงเทคโนโลยียานยนต์ในอนาคต ว่า ทิศทางอุตสาหกรรมยานยนต์โลกจะมุ่งสู่รถยนต์ที่ขับเคลื่อนด้วยมอเตอร์ไฟฟ้า
นายพสุ โลหารชุน ปลัดกระทรวงอุตสาหกรรม เปิดเผยถึงการเปลี่ยนแปลงเทคโนโลยียานยนต์ในอนาคต ว่า ทิศทางอุตสาหกรรมยานยนต์โลกจะมุ่งสู่รถยนต์ที่ขับเคลื่อนด้วยมอเตอร์ไฟฟ้า ได้แก่ รถไฟฟ้าไฮบริด รถยนต์ไฟฟ้าไฮบริดปลั๊กอิน รถยนต์ไฟฟ้าแบบแบตเตอรี่ และรถยนต์ไฟฟ้าแบบเซลล์เชื้อเพลิง ในประเทศไทยมีการผลิตรถไฟฟ้าแล้ว 2 ประเภทคือ รถไฟฟ้าไฮบริดและรถยนต์ไฟฟ้าไฮบริดปลั๊กอิน ซึ่งภาครัฐได้กําหนดนโยบายและ มาตรการส่งเสริมการลงทุน รวมถึงการสร้างสภาพแวดล้อมให้เอื้อต่อการพัฒนาอุตสาหกรรมดังกล่าว โดยได้เปิดกว้างรับทุกเทคโนโลยี เพราะผู้ผลิตแต่ละรายจะมีความเชี่ยวชาญในเทคโนโลยีที่แตกต่างกันไป
“ผู้ประกอบการไทยทั้งผู้ผลิตรถยนต์และผู้ผลิตชิ้นส่วน จําเป็นต้องเตรียมความพร้อมที่จะปรับตัวให้เติบโตหรืออยู่รอดให้ได้ เมื่อการเปลี่ยนแปลงของเทคโนโลยียานยนต์ไฟฟ้ามาถึง ซึ่งผู้ผลิตชิ้นส่วนจําเป็นต้องเร่งพัฒนาในทิศทางที่สอดคล้องกับผู้ผลิตรถยนต์ เพื่อก้าวไปพร้อมๆ กัน หากเปลี่ยนผ่านไม่ทันอาจสูญเสียความสามารถในการแข่งขัน และอาจส่งผลให้ธุรกิจค่อยๆ ล้มหายไป เหมือนอย่างกรณีที่เคยเกิดขึ้นแล้วกับอุตสาหกรรมผู้ผลิตจอภาพโทรทัศน์ของไทย ซึ่งเคยเป็นผู้นําในการผลิตทีวีจอแก้ว (CRT) แต่มีการปรับเปลี่ยนเทคโนโลยี ไปเป็นจอแอลซีดี (LCD) แอลอีดี (LED) เต็มรูปแบบ และในปัจจุบันเป็นจอโอแอลอีดี (OLED) ดังนั้น หากชะล่าใจไม่ปรับตัว อาจทําให้สูญเสียตลาดให้กับคู่แข่งได้ กระทรวงฯ แนะนําให้ผู้ผลิตชิ้นส่วนของไทย เข้ามาใช้บริการศูนย์ปฏิรูปอุตสาหกรรมสู่อนาคต (Industry transformation center : ITC) เพื่อช่วยออกแบบ แก้ปัญหา และร่วมคิดทดสอบผลิตภัณฑ์ชิ้นส่วนใหม่ที่เหมาะสมกับเทคโนโลยีรถไฟฟ้า รวมทั้งความต้องการของตลาด” ปลัดกระทรวงอุตสาหกรรม กล่าว
จากการสํารวจข้อมูลล่าสุดของสถาบันยานยนต์ พบว่า มีผู้ประกอบการผลิตชิ้นส่วนยานยนต์ ประมาณ 1,600 ราย โดยเป็นกิจการของคนไทยจํานวน 850 ราย ทั้งนี้ รถยนต์นั่ง 1 คัน จะประกอบด้วยชิ้นส่วนหลัก จํานวน 800-2,200 ชิ้น
ในการพัฒนาจากรถยนต์เครื่องยนต์สันดาปภายในไปสู่รถยนต์ไฟฟ้าแบบแบตเตอรี่นั้น จะส่งผลกระทบกับผู้ผลิตชิ้นส่วน แบ่งเป็น 3 กลุ่ม กลุ่มแรก ชิ้นส่วนที่จะหายไป ได้แก่ เครื่องยนต์ ระบบส่งกําลัง หม้อน้ํา กลุ่มที่สอง ชิ้นส่วนที่จะมีอยู่ ได้แก่ ระบบเกียร์ ระบบเบรก ชิ้นส่วนที่มีความสําคัญต่อประสิทธิภาพการประหยัดพลังงาน และด้านความปลอดภัย ระบบปรับอากาศที่ใช้ไฟฟ้า และกลุ่มที่ 3 ชิ้นส่วนใหม่ ได้แก่ แบตเตอรี่ มอเตอร์ไฟฟ้า และกล่องควบคุม (ECU) หรือชิ้นส่วนที่มีการใช้วัสดุที่มีน้ําหนักเบาขึ้น
โดยผู้ผลิตชิ้นส่วนในกลุ่มที่ 2 จะต้องพัฒนาด้านการออกแบบ รวมถึงการวิจัยและพัฒนา เพื่อให้ชิ้นส่วนในปัจจุบันใช้ได้กับรถยนต์ไฟฟ้า ซึ่งอาจจะต้องมีการเปลี่ยนแปลงรูปแบบ หรือคุณสมบัติเพื่อให้เหมาะสมกับการใช้ผลิตรถยนต์ไฟฟ้าในอนาคต
รัฐบาลไทย-ข่าวทำเนียบรัฐบาล-ประกาศกระทรวงศึกษาธิการ จัดตั้งหน่วยศึกษานิเทศก์ สพฐ. เป็นหน่วยงานการศึกษา
วันศุกร์ที่ 23 มิถุนายน 2560
ประกาศกระทรวงศึกษาธิการ จัดตั้งหน่วยศึกษานิเทศก์ สพฐ. เป็นหน่วยงานการศึกษา
รัฐมนตรีว่าการกระทรวงศึกษาธิการ ลงนามในประกาศกระทรวงศึกษาธิการ
ลงวันที่ 21 มิถุนายน 2560 เรื่อง จัดตั้งหน่วยศึกษานิเทศก์
สํานักงานคณะกรรมการการศึกษาขั้นพื้นฐาน
ข่าวสํานักงานรัฐมนตรี 320/2560
ประกาศกระทรวงศึกษาธิการ จัดตั้งหน่วยศึกษานิเทศก์ สพฐ. เป็นหน่วยงานการศึกษา
รัฐมนตรีว่าการกระทรวงศึกษาธิการ ลงนามในประกาศกระทรวงศึกษาธิการ ลงวันที่ 21 มิถุนายน 2560 เรื่อง จัดตั้งหน่วยศึกษานิเทศก์ สํานักงานคณะกรรมการการศึกษาขั้นพื้นฐาน เป็นหน่วยงานการศึกษา
ตามที่กระทรวงศึกษาธิการ ได้ออกประกาศจัดตั้งศูนย์พัฒนาการนิเทศและเร่งรัดคุณภาพการศึกษาขั้นพื้นฐาน ให้เป็นหน่วยงานภายใน สํานักงานคณะกรรมการการศึกษาขั้นพื้นฐาน ลงวันที่ 8 มีนาคม 2554 นั้น เพื่อให้ภารกิจการนิเทศการศึกษามีหน่วยงานรองรับที่เหมาะสม และสอดคล้องกับพระราชบัญญัติระเบียบข้าราชการครูและบุคลากรทางการศึกษา พ.ศ. 2547 จึงยกเลิกประกาศกระทรวงศึกษาธิการ เรื่อง จัดตั้งศูนย์พัฒนาการนิเทศและเร่งรัดคุณภาพการศึกษาขั้นพื้นฐานดังกล่าว และออกประกาศกระทรวงศึกษาธิการฉบับนี้แทน
เพื่อให้กระบวนการนิเทศการจัดการศึกษาขั้นพื้นฐาน ของสํานักงานคณะกรรมการการศึกษาขั้นพื้นฐาน และกระทรวงศึกษาธิการ เป็นไปอย่างครอบคลุม คล่องตัว มีประสิทธิภาพ สามารถเร่งรัดการปฏิรูปคุณภาพการศึกษาทั้งระบบให้เชื่อมโยงสัมพันธ์กัน มีการบูรณาการกระบวนการนิเทศการศึกษาระหว่างส่วนกลาง สํานักงานศึกษาธิการภาค สํานักงานศึกษาธิการจังหวัด สํานักงานเขตพื้นที่การศึกษา สถานศึกษา และหน่วยงานอื่น ๆ ที่เกี่ยวข้องในสังกัดกระทรวงศึกษาธิการ เกิดความร่วมมือในการยกระดับคุณภาพการศึกษาขั้นพื้นฐานตามนโยบายกระทรวงศึกษาธิการ ให้บรรลุผลสําเร็จตามเป้าหมายได้อย่างมีประสิทธิภาพและบังเกิดประสิทธิผล
อาศัยอํานาจตามความในมาตรา 8 และมาตรา 12 แห่งพระราชบัญญัติระเบียบบริหารราชการกระทรวงศึกษาธิการ พ.ศ. 2546 และที่แก้ไขเพิ่มเติม (ฉบับที่ 2) พ.ศ 2553 และพระราชบัญญัติระเบียบข้าราชการครูและบุคลากรทางการศึกษา พ.ศ.2547 และแก้ไขเพิ่มเติมฉบับที่ 2 (พ.ศ.2551) และฉบับที่ 3 (พ.ศ.2553) มาตรา 4 และมาตรา 6 รัฐมนตรีว่าการกระทรวงศึกษาธิการจึงออกประกาศจัดตั้งหน่วยศึกษานิเทศก์ สํานักงานคณะกรรมการการศึกษาขั้นพื้นฐาน เป็นหน่วยงานการศึกษา ตามมาตรา 4 แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 โดยมีบทบาทหน้าที่และความรับผิดชอบ ดังนี้
พัฒนาระบบและมาตรฐานการนิเทศการศึกษา ในระดับปฐมวัย ประถมศึกษา มัธยมศึกษา และการศึกษาพิเศษ
ส่งเสริม สนับสนุน และประสานงานการนําระบบการนิเทศที่เป็นมาตรฐาน ไปใช้ในการพัฒนาคุณภาพการศึกษาขั้นพื้นฐาน
ศึกษา วิเคราะห์ วิจัย รูปแบบและนวัตกรรมการนิเทศ เพื่อให้มีระบบการนิเทศที่เหมาะสม สอดคล้องกับบริบทของเขตพื้นที่การศึกษา
ประสานงานกับหน่วยงานและองค์กรอื่น เพื่อบูรณาการกระบวนการนิเทศการศึกษาและพัฒนาการนิเทศการศึกษา
ปฏิบัติงานอื่นที่ได้รับมอบหมาย หรือร่วมปฏิบัติงานกับหน่วยงานอื่น
การจัดโครงสร้างหน่วยงานและอัตรากําลัง ให้เป็นไปตามที่คณะกรรมการข้าราชการครูและบุคลากรทางการศึกษากําหนด
ทั้งนี้ ตั้งแต่วันที่ 21 มิถุนายน พ.ศ. 2560 เป็นต้นไป
นายธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
บัลลังก์ โรหิตเสถียร
สรุป/รายงาน
22/6/2560
รัฐบาลไทย-ข่าวทำเนียบรัฐบาล-มหาดไทย ติวเข้มข้าราชการรุ่นใหม่ น้อมนำพระบรมราโชวาท เป็นหลักปฏิบัติ ยึดมั่นผลประโยชน์สุขส่วนรวมเป็นสำคัญ
วันพุธที่ 1 พฤศจิกายน 2560
มหาดไทย ติวเข้มข้าราชการรุ่นใหม่ น้อมนําพระบรมราโชวาท เป็นหลักปฏิบัติ ยึดมั่นผลประโยชน์สุขส่วนรวมเป็นสําคัญ
มหาดไทย ติวเข้มข้าราชการรุ่นใหม่ น้อมนําพระบรมราโชวาท เป็นหลักปฏิบัติ
ยึดมั่นผลประโยชน์สุขส่วนรวมเป็นสําคัญ
วันนี้ (1 พ.ย. 60) เวลา 10.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายบุญธรรม เลิศสุขีเกษม รองปลัดกระทรวงมหาดไทย เป็นประธานพิธีเปิดการศึกษาอบรมหลักสูตร“การเป็นข้าราชการที่ดี”รุ่นที่ 46ซึ่งจัดโดย สถาบันดํารงราชานุภาพ กระทรวงมหาดไทย เพื่อฝึกอบรมและพัฒนาข้าราชการของกระทรวงมหาดไทยและข้าราชการที่อยู่ระหว่างทดลองปฏิบัติหน้าที่ราชการ ให้ทราบถึงระเบียบแบบแผนของทางราชการและการเป็นข้าราชการที่ดี โดยมีผู้เข้ารับการอบรม จํานวน 100 คน ประกอบด้วย ข้าราชการในสังกัดสํานักงานปลัดกระทรวงมหาดไทย กรมที่ดิน กรมโยธาธิการและผังเมือง กรมป้องกันและบรรเทาสาธารณภัย กรมส่งเสริมการปกครองท้องถิ่น และ กระทรวงวิทยาศาสตร์และเทคโนโลยี ใช้ระยะเวลาการอบรม จํานวน 10 วัน ในระหว่างวันที่ 1–10 พฤศจิกายน 2560 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้รองปลัดกระทรวงมหาดไทยได้กล่าวแสดงความยินดีกับข้าราชการที่ได้รับการบรรจุเข้าปฏิบัติราชการในสังกัดกระทรวงมหาดไทย และ กระทรวงวิทยาศาสตร์และเทคโนโลยี พร้อมทั้งได้มอบโอวาทให้แก่ผู้เข้ารับการอบรม โดยกล่าวว่า การเป็น“ข้าราชการ”จะต้องเป็นผู้ที่มีความรู้ความเข้าใจในบทบาทหน้าที่และความสําคัญของงานราชการที่มีต่อแผ่นดิน และเมื่อก้าวเข้าสู่การเป็นข้าราชการ สิ่งที่เราทุกคนต้องคํานึงถึงคือบริบทในหน้าที่การงานและความรับผิดชอบ วิถีปฏิบัติ วิธีคิด รู้จักนําเทคโนโลยีและนวัตกรรมสมัยใหม่มาปรับใช้ เพื่อให้ก้าวทันต่อการเปลี่ยนแปลงของโลก และที่สําคัญจะต้องก้าวเดินในเส้นทางที่ถูกต้อง มีอุดมการณ์ในการทํางาน และครองตนเป็นข้าราชการที่ดี
มีคุณธรรมจริยธรรม มีความซื่อสัตย์สุจริต และปฏิบัติงานโดยยึดหลักกฎหมาย กฎ ระเบียบ และยึดถือประโยชน์ของส่วนรวมเป็นสิ่งสําคัญ
นอกจากนี้ ได้เน้นย้ําหลักการทํางานเพื่อให้ข้าราชการผู้เข้ารับการอบรมได้นําไปปฏิบัติ คือการรู้จักครองตน ครองคน และครองงานคือต้องรู้จักงานในหน้าที่และทํางานเชิงรุก มีความรู้ความเข้าใจในงานต่างๆ ทั้งในส่วนของหน้าที่ตนเองและหน่วยงาน โดยเฉพาะกฎหมาย ระเบียบ และขั้นตอนการปฏิบัติที่เกี่ยวข้องกับหน้าที่ที่ได้รับมอบหมาย ขอให้มีความมุ่งมั่นตั้งใจในการทํางาน และหมั่นพัฒนาตนเองอย่างต่อเนื่อง รู้จักเรียนรู้งานจากผู้บังคับบัญชาและเพื่อนร่วมงานที่มีประสบการณ์ เพื่อให้การทํางานมีประสิทธิภาพและประสบผลสําเร็จ รู้จักผิดชอบชั่วดี มีจิตใจโอบอ้อมอารี และมีความอ่อนน้อมถ่อมตน และพร้อมบริการประชาชนด้วยใจ ด้วยความเท่าเทียมกัน ดั่งพระโอวาทของสมเด็จพระเจ้าบรมวงศ์เธอ กรมพระยาดํารงราชานุภาพ ที่กล่าวว่า“ข้าราชการมิใช่อภิสิทธิ์ชน หากแต่จะต้องบําเพ็ญตนให้เป็นแบบอย่างของคนดีแก่สังคม”
รองปลัดกระทรวงมหาดไทย กล่าวเพิ่มเติมว่าขอให้ข้าราชการใหม่ทุกท่านได้น้อมนําพระบรมราโชวาทและหลักการทรงงาน มาเป็นหลักในการคิดและปฏิบัติเพื่อให้การทํางานบรรลุตามเป้าหมาย และเป็นแบบอย่างที่ดี ตลอดจนมีการปรับตัวให้เข้ากับสภาวะสังคมที่เปลี่ยนแปลงไป โดยรู้จักการเรียนรู้ การดู และการฟัง พร้อมทั้งรู้จักนําเทคโนโลยีสมัยใหม่มาปรับใช้ให้เท่าทันยุคปัจจุบัน และต้องมีการพัฒนาตนอย่างต่อเนื่อง เพื่อให้มีความรู้ความสามารถในการปฏิบัติงานได้อย่างมีประสิทธิภาพ และเกิดผลสัมฤทธิ์ของงาน เพื่อประโยชน์ต่อประเทศชาติ และประโยชน์สุขของประชาชนต่อไป
รัฐบาลไทย-ข่าวทำเนียบรัฐบาล-กระทรวงดิจิทัลฯ ให้การต้อนรับคณะผู้แทนจากบริษัท Toka ในโอกาสเข้าเยี่ยมคารวะ และหารือ เรื่องความร่วมมือด้าน Cybersecurity
วันอังคารที่ 17 ธันวาคม 2562
กระทรวงดิจิทัลฯ ให้การต้อนรับคณะผู้แทนจากบริษัท Toka ในโอกาสเข้าเยี่ยมคารวะ และหารือ เรื่องความร่วมมือด้าน Cybersecurity
กระทรวงดิจิทัลฯ ให้การต้อนรับคณะผู้แทนจากบริษัท Toka ในโอกาสเข้าเยี่ยมคารวะ และหารือ เรื่องความร่วมมือด้าน Cybersecurity
วันที่ 17 ธ.ค 2562 (วันนี้) นายสือ ล้ออุทัย ประธานคณะกรรมการตรวจสอบ และประเมินผลประจํากระทรวงดิจิทัลฯ เป็นประธานการประชุมคณะกรรมการตรวจสอบและประเมินผล (ค.ต.ป.) ประจํากระทรวง ครั้งที่ 37 โดยมีกรรมการและเจ้าหน้าที่สํานักงานปลัดกระทรวงเข้าร่วมการประชุมในครั้งนี้ เพื่อติดตามการรายงานผลการตรวจสอบ และประเมินผลภาคราชการ ประจําปีงบประมาณ พ.ศ. 2561 ครั้งที่ 1 และครั้งที่ 2 การประเมินตนเองของคณะกรรมการตรวจสอบและประเมินผลภาคราชการ ประจําปีงบประมาณ พ.ศ. 2562 ฉบับสมบูรณ์ และเพื่อพิจารณาการจัดเตรียมแผนการดําเนินการตรวจสอบและประเมินผลประจําปีงบประมาณ พ.ศ. 2563 ณ ห้องประชุม 802 กระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษา
*********************
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ เข้าร่วมงานพิธีเปิดงาน CEA Forum 2019
วันศุกร์ที่ 16 สิงหาคม 2562
ผู้ตรวจฯ ภานุวัฒน์ เข้าร่วมงานพิธีเปิดงาน CEA Forum 2019
นายภานุวัฒน์ ตริยางกูลศรี ผู้ตรวจราชการกระทรวงอุตสาหกรรม เข้าร่วมพิธีเปิดงาน CEA Forum 2019 ณ สํานักงานส่งเสริมเศรษฐกิจสร้างสรรค์ (องค์การมหาชน) อาคารไปรษณีย์กลาง ถนนเจริญกรุง เขตบางรัก กรุงเทพฯ
วันพฤหัสบดีที่ 15 สิงหาคม 2562 เวลา 14.00 น. นายภานุวัฒน์ ตริยางกูลศรี ผู้ตรวจราชการกระทรวงอุตสาหกรรม เข้าร่วมพิธีเปิดงาน CEA Forum 2019 โดยมี นางอรรชกา สีบุญเรือง ประธานกรรมการสํานักงานส่งเสริมเศรษฐกิจสร้างสรรค์ (องค์การมหาชน) (Creative Economy Agency : CEA) ให้เกียรติเป็นประธานกล่าวเปิดงานฯ ณ สํานักงานส่งเสริมเศรษฐกิจสร้างสรรค์ (องค์การมหาชน) อาคารไปรษณีย์กลาง ถนนเจริญกรุง เขตบางรัก กรุงเทพฯ
วัตถุประสงค์ของการจัดงานในครั้งนี้ สํานักงานส่งเสริมเศรษฐกิจสร้างสรรค์ (องค์การมหาชน) เป็นหน่วยงานส่งเสริมการพัฒนาเศรษฐกิจสร้างสรรค์ โดยการร่วมมือกับภาครัฐและเอกชนในการขับเคลื่อนเชิงนโยบาย การพัฒนาพื้นที่สร้างสรรค์ โดยมีผู้แทนจากกระทรวงอุตสาหกรรมเป็นคณะกรรมการ เพื่อให้เกิดการกระตุ้นการทํางานร่วมกันระหว่างอุตสาหกรรมสร้างสรรค์และภาคการผลิตจริง
โดยงาน CEA Forum 2019 เป็นเวทีแลกเปลี่ยนความรู้และความเคลื่อนไหวในการพัฒนาเศรษฐกิจสร้างสรรค์ เพื่อให้เกิดการเรียนรู้จากประสบการณ์และกรณีศึกษาจากประเทศต่าง ๆ ที่จะนําไปสู่การพัฒนาองค์ความรู้ใหม่ และการสร้างความร่วมมือในอนาคต ซึ่งจะช่วยผลักดันให้ภาครัฐและเอกชนของไทยตระหนักถึงความสําคัญของความคิดสร้างสรรค์ เข้าใจกระบวนการและสามารถนําไปใช้ในการพัฒนาเศรษฐกิจและยกระดับคุณภาพชีวิตในทุกระดับ มีวิทยากรที่มากด้วยประสบการณ์ทางเศรษฐกิจสร้างสรรค์จากทั้งในและต่างประเทศ อาทิ นายเคนเนท กว๊อก ผู้ช่วยผู้บริหาร ฝ่ายการวางแผนและการมีส่วนร่วม สภาศิลปะแห่งชาติ ประเทศสิงคโปร์ นายแดน ศรมณี ผู้อํานวยการฝ่ายเนื้อหาและการตลาด ของ LINE Thailand เป็นต้น โดยงาน CEA Forum 2019 จัดขึ้นระหว่างวันที่ 15 ถึง 20 สิงหาคม 2562 ณ สํานักงานส่งเสริมเศรษฐกิจสร้างสรรค์ (องค์การมหาชน) อาคารไปรษณีย์กลาง ถนนเจริญกรุง เขตบางรัก กรุงเทพฯ #CEA Forum 2019